אוניברסיטת מינסוטה

אוניברסיטת מינסוטה (באנגלית: The University of Minnesota; בקיצור U of M או UMN) היא אוניברסיטת מחקר ציבורית שנמצאת במיניאפוליס ובסיינט פול שבמדינת מינסוטה בארצות הברית. נכון לשנים 2009–2012, קמפוס האוניברסיטה היה הרביעי בגודלו בארצות הברית ובשנים 2019–2022 היה התשיעי בגודלו לפי כמות הסטודנטים בקמפוס. אוניברסיטת מינסוטה היא הגדולה, הוותיקה ומיוחדת ביותר במערכת אוניברסיטאות מדינת מינסוטה . האוניברסיטה חברה באיגוד האוניברסיטאות האמריקניות, שהוא ארגון המאגד את אוניברסיטאות המחקר בצפון אמריקה. צבעי הדגל של האוניברסיטה הם חום-ערמוני וזהב. הקמפוס המקורי של האוניברסיטה הוקם ליד מפלי סנט אנתוני על נהר המיסיסיפי ועבר מאוחר יותר למיקומו הנוכחי, במרחק של כ־1.6 ק"מ במורד הנהר. האוניברסיטה הוקמה בתור בית ספר תיכון. במהלך תקופת מלחמת האזרחים בארצות הברית נסגר המוסד אבל הוקם מחדש ב־1867 ושנתיים מאוחר יותר הפך למוסד לחינוך גבוה. העובדה שקמפוס האוניברסיטה מחולק למעשה בין שתי ערים, ונהר מפריד ביניהן, מצריכה היערכות לוגיסטית מיוחדת של האוניברסיטה. ה־Gopher Way מקשרת בין רוב מבני כיתות הלימוד, במערכת רחבה ומסועפת ומאגדת מבנים במתחמים נפרדים בשתי גדותיו של נהר המיסיסיפי, המשלבת גם כמה מעברי־על בין המבנים, כך שלעיתים נדרשים ההולכים בנתיביה לעלות עד לקומה ה־5 כדי לעבור בין הבניינים, צורך זה מקשה על הסטודנטים. בנוסף, האוניברסיטה מפעילה קו אוטובוס חינם בין שני חלקי קמפוס האוניברסיטה, הנמצא בשתי הערים. דירוג אקדמי בשנת 2024, דורגה אוניברסיטת מינסוטה במקום ה־47 בין 1,000 האוניברסיטאות המובילות בעולם על ידי הדירוג האקדמי של האוניברסיטאות בעולם (ARWU). מדד Nature Index לשנת 2024, דירג את מינסוטה במקום ה־68 בעולם בהתבסס על נתוני פרסום מחקרים משנת 2023. U.S. News & World Report דירג את מינסוטה כאוניברסיטה העולמית ה־63 הטובה ביותר לשנת 2024. דירוג אוניברסיטאות בעולם של Times Higher Education לשנת 2024 מיקם את מינסוטה במקום ה־85 בעולם, המבוסס בעיקר על הוראה, מחקר, העברת ידע והשקפה בין־לאומית. בשנת 2024, מינסוטה דורגה כאוניברסיטה ה־26 הטובה ביותר בארצות הברית על ידי הדירוג האקדמי של האוניברסיטאות בעולם. תוכנית התואר הראשון של מינסוטה דורגה במקום ה־68 מבין האוניברסיטאות הלאומיות לפי US News and World Report לשנת 2022, ובמקום ה־26 במדינה בקרב קולג'ים ואוניברסיטאות ציבוריות. קולג'ים ובתי ספר הקולג' לרפואה וטרינרית הקולג' לאמנויות חופשיות (1868) הקולג' למדעי הביולוגיה (1869) הקולג' לעיצוב (1871) הקולג' לרוקחות (1892) הקולג' לחינוך והתפתחות אנושית (1905) הקולג' ללימודי המשך מקצועיים (1913) הקולג' למדעים והנדסה (1935) הקולג' למדעי המזון, החקלאות ומשאבי הטבע (2006) בית הספר למוסמכים בית הספר לרפואת שיניים (1851) בית הספר למשפטים (1888) בית הספר לרפואה (1888) בית הספר לסיעוד (1909) בית הספר לניהול ע"ש קרלסון (1919) בית הספר לבריאות הציבור (1944) בית הספר לענייני ציבור ע"ש האמפרי (1977) אנשי מדע והתפתחויות מדעיות הקשורים לאוניברסיטה החל מקבלת הדוקטורט שלו מאוניברסיטת מינסוטה ב־1942, פעל נורמן בורלוג לחקר החקלאות ונחשב ל"אבי המהפכה הירוקה". בורלוג זכה ב־1970 בפרס נובל לשלום על מחקריו ופעילותו לצמצום הרעב העולמי. בשנות ה־80 ביצע חוקר החוג לפסיכולוגיה תומאס בוצ'ארד את אחד ממחקרי התאומים המקיפים ביותר, בו בחן את רמת ההתאמה בין תאומים זהים שגודלו בנפרד. בשנת 1991 פותח פרוטוקול "גופר" על ידי מארק מקהיל . באוניברסיטה למד גם צבי אקשטיין (המשנה לנגיד בנק ישראל). ראו גם סגל אוניברסיטת מינסוטה קישורים חיצוניים אתר האינטרנט הרשמי של אוניברסיטת מינסוטה (באנגלית) אוניברסיטת מינסוטה, ברשת החברתית פייסבוק אוניברסיטת מינסוטה, ברשת החברתית X (טוויטר) אוניברסיטת מינסוטה, ברשת החברתית אינסטגרם אוניברסיטת מינסוטה, ברשת החברתית טיקטוק אוניברסיטת מינסוטה, ברשת החברתית LinkedIn אוניברסיטת מינסוטה, סרטונים בערוץ היוטיוב העיר התת-קרקעית תחת האוניברסיטה, ה־Gopher Way ומפותיה: מפת המעברים במיניאפוליס; מפת המעברים בסנט. פול אוניברסיטת מינסוטה, באתר אנציקלופדיה בריטניקה (באנגלית) הערות שוליים